Pressemelding 31.03.2020

**Få fine kanter raskt med den nye batteridrevne gresstrimmeren FSA 57**

**Med den brukervennlige gresstrimmeren FSA 57 fra STIHL er det enkelt og bekymringsfritt å få fine kantlinjer i hagen. Trimmeren er velbalansert, stillegående og utstyrt med avstandsbøyle for smidig klipping også rundt trær og busker, og langs gjerder og kanter.**

FSA 57 er en batteridrevet trimmer for hager og andre mindre grøntområder. Den er behagelig å bruke, veier kun 3,5 kg inkludert batteri og krever ikke hørselvern.

* Med FSA 57 går det raskt og enkelt å få til alle typer gresstrimming og stellearbeid. Det er en praktisk og brukervennlig gresstrimmer, ikke minst fordi den er velbalansert og enkel å tilpasse brukerens behov, sier Mats Gustafsson, nordisk produktsjef i STIHL.

Lengden på trimmerens riggrør justeres enkelt og uten verktøy, akkurat som håndtakets vinkel – alt for å passe til hver enkelt brukers forutsetninger. Maskinen er ergonomisk utformet med gummibelagt håndtak og optimalisert styring med gass og aktiveringssperre for sikker håndtering.

Gresstrimmeren FSA 57 har en klippediameter på 280 mm og leveres med avstandsbøyle som gir et fint resultat også rundt trær, busker, kantsteiner og andre ting. Det nye trimmerhodet AutoCut C 3-2 er standardutførelse og designet for enkel og behagelig håndtering. Trimmerhodet PolyCut 3-2 med kniver finnes som ekstrautstyr.

* Med AutoCut C 3-2 kan trimmertråden fylles på uten å åpne trimmerhodet, og under bruk mates den frem med et bestemt rykk mot bakken. Det er også lett å bytte mellom de to trimmerhodene. Mens nye AutoCut C 3-2 passer best til gresstrimming, er PolyCut et bedre valg når det gjelder ugress, sier Mats Gustafsson.

FSA 57 tilhører batterisystemet AK-system fra STIHL. Gresstrimmeren kan kjøpes som maskinenhet eller i sett med batteriet AK 10 og lader, og den har en kjøretid på opptil 40 minutter. Eller uttrykt i meter: cirka 625 meter gresskant på én lading.

|  |  |
| --- | --- |
| **FSA 57** | AutoCut C 3-2 (2 mm) |
| Batteri: | AK 10 |
| Vekt med batteri og skjæreverktøy: | 3,5 kg |
| Skjærebredde: | 280 mm |
| Lydeffektnivå: | 89 dB |

**Hvis du vil ha mer informasjon, kan du kontakte:**

Mats Gustafsson, produktsjef STIHL Norden, +46 (0)302-248 00, [mats.gustafsson@stihl.se](mailto:mats.gustafsson@stihl.se)   
Benedicte Movik, pressekontakt STIHL Norge, +47 33 42 05 00, [benedicte.movik@stihl.no](mailto:benedicte.movik@stihl.no)

**Om STIHL**

STIHL utvikler og produserer verktøy til hage, skogbruk og landskapspleie. Produktene selges kun via autoriserte Stihl-fagforhandlere. Det norske hovedkontoret ligger i Sandefjord. I 2018 hadde STIHL en omsetning på 3,78 milliarder euro. Konsernet har drøyt 17 000 medarbeidere i ca. 160 land. Les mer på [www.stihl.no](http://www.stihl.no).